02/10/2018 | Administración LocalMunicipal
Ames
Bases xerais reguladoras dos procesos selectivos de creación de bolsas de traballo a desenvolver no Concello de Ames

Por resolución desta Alcaldía núm.2030/2018, de 25 de setembro, resolveuse a aprobación das bases xerais que rexerán as convocatorias dos procesos selectivos para a creación de bolsas de traballo do Concello de Ames, e que se transcriben a continuación: As presentes bases teñen como obxecto a regulación xeral da convocatoria dos procesos selectivos para a creación das bolsas de traballo do Concello de Ames. Coa aprobación destas bases xerais darase por cumprido o requisito do informe previo da Comisión estipulado no artigo 5 do Regulamento de Bolsas de Traballo do Concello de Ames. En todo caso, a elaboración dunha nova bolsa de traballo suporá a anulación das bolsas que puideran existir para ese mesmo posto (artigo 4. d) do Regulamento de bolsas de traballo do Concello de Ames). As convocatorias respectivas, e bases xerais e específicas, publicaranse no Boletín Oficial da Provincia (BOP), no taboleiro de anuncios e na páxina web municipais. Os anuncios sucesivos inseriranse só no taboleiro de anuncios e na web municipal. As correspondentes convocatorias e procesos selectivos rexeranse polas disposto nas presentes bases xerais, así como nas respectivas bases específicas, e en todo o non previsto por elas, pola seguinte normativa nas súas versións consolidadas: c) Lei 7/85, do 2 de abril, reguladora das bases do réxime local. d) Lei 2/2015, do 9 de abril, do Emprego Público de Galicia (LEPG). f) Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril. g) Real Decreto 896/1991, do 7 de xuño, polo que se aproban as regras básicas e programas mínimos aos que se debe axustar o procedemento de selección de funcionarios de Administración local. h) Lei 39/2015, de 1 de outubro, do Procedemento Administrativo Común das Administracións Públicas i) Lei 40/2015, de 1 de outubro, do Réxime Xurídico do Sector Público k) Adicionalmente, en todo o non previsto nas presentes bases e na anterior normativa, polo regulado no Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado. Para poder tomar parte nos respectivas convocatorias e procesos selectivos, os/as aspirantes deberán reunir, antes do remate do prazo de presentación de solicitudes de participación, os requisitos xerais, e básicos, que deseguido se relacionan (e sen prexuízo daqueloutros específicos que, de ser o caso, se puideran fixar para cada praza concreta); a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Ter cumpridos os 16 anos e non exceder, no seu caso, da idade máxima de xubilación forzosa. c) Estar en posesión, ou en condicións de obtelo na data na que remate o prazo de presentación de solicitudes, do título que, para cada tipoloxía de praza/posto, se fixe nas bases específicas das respectivas convocatorias. d) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Non superar a idade de xubilación forzosa g) Estar en posesión do nivel de CELGA, ou equivalente, que para cada tipoloxía das prazas se determine en cada unha das convocatorias específicas (ou estar en condicións de obtelo antes do remate do prazo de presentación de instancias). A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o coñecemento da Lingua Galega requirida nas convocatorias específicas de cada unha das prazas, ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, e que cualificará ao/á aspirante como apto ou non apto. As solicitudes/instancias para tomar parte no proceso selectivo presentaranse, conforme ao modelo que figurará como anexo das respectivas bases específicas, no rexistro xeral do Concello, en horario de atención ao público (de 09:00 h. a 14:00 h.), e no prazo de dez (10) días hábiles contados a partir do día seguinte ao da publicación do anuncio da respectiva convocatoria no BOP. Igualmente, ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Xunto coa dita solicitude/instancia (que deberá incluír, tamén, declaración responsable do cumprimento dos requisitos de participación), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: a. DNI, pasaporte ou documento de identificación equivalente e acreditativo da nacionalidade do aspirante. b. Título requirido para acceder ó proceso selectivo, con arranxo ao sinalado nas bases especificas de cada convocatoria concreta. c. Acreditación documental de posuír, de ser o caso, o coñecemento da lingua galega requirido, segundo sinalado nas bases especificas de cada convocatoria concreta. d. Certificado médico, en impreso oficial do Colexio de Médicos e asinado por un colexiado en exercicio, no que conste expresamente que teñen a capacidade funcional necesaria para o desempeño das funcións e tarefas correspondentes. e. Xustificante de ter aboados os dereitos de exame f. Relación de méritos acompañada dos xustificantes acreditativos dos mesmos. Só se terán en conta para a fase de concurso os méritos debidamente acreditados, en todos os seus extremos, dentro do prazo de presentación de solicitudes; e non serán obxecto de toma en consideración, e valoración, os que se acheguen con posterioridade ao remate de dito prazo, que serán considerados como achega de nova de documentación fora de prazo. g. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou outro órgano competente ao efecto, que acredite tal condición; debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, asemade, xunto á presentación da solicitude, de ser o caso, se precisaran algún tipo de adaptación nas probas a desenvolver. Os dereitos de exame corresponderanse coa tarifa do subgrupo ao que pertenzan os postos para o que se crean as bolsas de traballo e que se determinará nas correspondentes bases específicas, e deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Rematado o prazo de presentación de instancias, a Alcaldía aprobará a lista provisional de aspirantes admitidos/as e excluídos/as que se fará pública no taboleiro de anuncios e na web municipais. Na dita Resolución indicarase o nome, apelidos e DNI dos/as admitidos/as e excluídos/as e, no seu caso, as causas de exclusión. Os/as aspirantes excluídos/as, así como os omitidos na relación de admitidos ou excluídos, disporán dun prazo de 5 días hábiles, que comezará a contar dende o día seguinte ao da publicación da resolución no taboleiro e páxina web municipal, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía (que será obxecto de nova publicación no taboleiro de anuncios e na web municipais), e na que se aprobará a lista definitiva de admitidos/as e excluídos/as; na mesma, tamén se determinará a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo (que se iniciará coa fase de concurso e que poderá coincidir coa mesma data que a sesión constitutiva). O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente - 3 Vogais. - Secretario/a O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran as ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica e na web municipais, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo (que se iniciará coa fase de concurso). O sistema selectivo empregado será o concurso-oposición, debendo desenvolverse, con carácter previo, a fase de concurso, a cal segundo o estipulado no artigo 5 do Regulamento de bolsas de traballo do Concello de Ames non poderá supoñer mais do 40% da puntuación total do proceso, valorándose, como mínimo, os servizos prestados en postos da mesma categoría, grupo, escala, subescala e clase. O resultado da fase de concurso farase público mediante anuncio no taboleiro de anuncios da sede electrónica e na páxina web municipais, antes de iniciarse a fase de oposición; nel figurará a puntuación obtida na devandita fase. Igualmente, en dito anuncio tamén se fixará a data, hora e lugar de celebración do primeiro exercicio da fase de oposición. Os sucesivos anuncios sobre puntuación e realización das probas da fase de oposición, así como aqueloutros anuncios que poidan proceder, efectuarase no taboleiro de anuncios da sede electrónica e na web municipais. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). As persoas aspirantes que non acrediten estar en posesión do nivel de coñecemento de galego requirido (CELGA correspondente ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización Lingüística municipal asesorará ao tribunal e colaborará na confección e na corrección da correspondente proba de competencia en lingua galega. O sistema selectivo empregado será o concurso-oposición O concurso, que se realizará con carácter previo á fase de oposición, consistirá na valoración dos méritos alegados e adecuadamente acreditados polos aspirantes admitidos no proceso, con arranxo aos criterios sinalados nas presentes bases. O resultado da fase de concurso farase público mediante anuncio no taboleiro de anuncios da sede electrónica e na páxina web municipais, antes de iniciarse a fase de oposición; nel figurará a puntuación obtida trala correspondente valoración de méritos. Igualmente, en dito anuncio tamén se fixará a data, hora e lugar de celebración do primeiro exercicio da fase de oposición. A fase de concurso en ningún caso terá carácter eliminatorio, pero a puntuación nesta fase sumarase á obtida nos exercicios da fase de oposición (sempre que se teñan superado), determinándose así a puntuación final. En todo caso, a fase de concurso só poderá supoñer, como máximo, un 40% da puntuación total do proceso selectivo. Na mesma serán obxecto de valoración os seguintes aspectos/méritos; A experiencia profesional valorarase, para todos os procesos selectivos a desenvolver, con arranxo aos criterios a continuación sinalados, e ata o máximo de puntos que se estableza nas bases específicas de cada praza/posto:  Por servizos prestados na administración local realizando funcións/tarefas relacionadas ca praza/posto que se convoca (xa sexa coa condición de persoal funcionario ou laboral, ou coa de persoal fixo ou temporal); a razón de 0,1 puntos por cada mes completo de servizos  Por servizos prestados nunha administración distinta a local realizando funcións/tarefas relacionadas ca praza/posto que se convoca (xa sexa coa condición de persoal funcionario ou laboral, ou coa de persoal fixo ou temporal); a razón de 0,05 puntos por cada mes completo de servizos  Segundo se estableza nas bases específicas de cada posto, e segundo sexa a natureza da praza/posto poderase ter en conta tamén os servizos prestados en empresas privadas: a razón de 0,025 puntos por cada mes completo de servizos Non se terán en conta os períodos inferiores ao mes. Forma de acreditación dos servizos: fotocopia compulsada do contrato de traballo e certificación de vida laboral expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial deberá acreditarse mediante a resolución do nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduzan claramente as funcións ou servizo/departamento de adscrición do posto desempeñado, o aspirante deberá aportar, a maiores, un certificado comprensivo das funcións, grupo e especialidade, indicando ademais, cando sexa necesario polas características singulares da praza/posto, o servizo/departamento no que se realizaban, expedido pola Administración/empresa na que prestou os servizos que quere que se lle valoren. Se os servizos derivan dunha actividade por conta propia acompañarase obrigatoriamente a copia do contrato de servizo que dera lugar a experiencia alegada e a alta no réxime correspondente. Deberá quedar debidamente acreditado o posto de traballo concreto e a función desempeñada. Non se valorarán as actividades por conta propia nas que non se achegue esta documentación. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. Serán obxecto de valoración as accións formativas (incluíndo, nas mesmas, os cursos de formación, perfeccionamento e especialización) directamente relacionadas coas funcións e perfil profesional propios da praza/posto obxecto de cobertura, e impartidas, organizadas, recoñecidas e/ou homologados por Administracións Públicas ou entidades ou organismos dependentes das mesmas; a valoración de dita formación realizarase conforme ao seguinte baremo, e ata o máximo de puntos que se estableza nas bases específicas de cada praza/posto;  Cunha duración de 10 a 50 horas: 0,25 puntos.  Cunha duración de 51 a 100 horas: 0,50 puntos.  Cunha duración de 101 a 200 horas: 1 punto.  Cunha duración de 201 a 300 horas: 1,5 puntos.  Cunha duración superior a 301 horas: 2 puntos. Para a acreditación desta formación deberase achegar o título correspondente ou certificado da entidade/organismo que realizou a actividade formativa (mediante orixinais ou copias debidamente cotexadas) Non serán valorados os cursos de menos de 10 horas, nin a asistencia a xornadas, seminarios, simposios ou similares. No caso de que a duración só se estableza por créditos e non por horas, cada crédito equivalerá a 10 horas. Nos documentos acreditativos da realización dos cursos deberá constar a data de realización dos mesmos, así como a súa duración (en horas); de non figurar ditos extremos, non serán obxecto de valoración. Valoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado. Neste apartado tamén poderán ser valorados os certificados de profesionalidade relacionados co posto/praza obxecto da bolsa que se convoque e titulacións relacionadas. A concreción dos certificados de profesionalidade que se poidan valorar ou titulación relacionadas, serán determinadas nas bases específicas de cada convocatoria. Agás que por disposición legal, regulamentaria ou nas bases específicas se dispoña outra cousa, a fase de oposición poderá constar, segundo o requira a natureza do posto/praza, de dous (2) exercicios, dos cales un será teórico e outro práctico, sendo ambos de carácter obrigatorio e eliminatorio. Non obstante, as bases específicas de cada praza/postos, poderán dispoñer que se realice un só dos exercicios, e que terá, en todo caso, carácter obrigatorio e eliminatorio. O exercicio teórico realizarase, obrigatoriamente, por escrito, e poderá consistir nunha proba tipo test ou en varias preguntas cortas a desenvolver. Así mesmo, o órgano de selección poderá acordar a lectura dos exercicios (tanto no teórico como no práctico) polos/as aspirantes unha vez finalizada a súa realización, sempre en sesión pública. Se o/a aspirante non se presenta á lectura pública será declarado non apto/a e, polo tanto, eliminado do proceso selectivo. No exercicio práctico o órgano de selección poderá propoñer a realización de casos prácticos que se adecúen ao previsto, ao efecto, nas bases específicas de cada convocatoria, e sempre que estean relacionados coas materias do temario específico que se incorpora en ditas bases. Igualmente, cando as características das prazas/postos así o determinen e/ou recomenden, e así se prevea, expresamente, nas bases específicas, os/as aspirantes poderán servirse de textos legais sen comentarios nin resolución de casos prácticos. En relación con estes, admitiranse as súas versións consolidades, aquelas nas que figuren notas de vixencia e/ou referencias cruzadas a outras normas e os subliñados simples sempre que non inclúan ningunha outra información, comentario doutrinal ou referencia xurisprudencial; estando expresamente prohibida a utilización de libros de consulta, temarios, informes ou ditames de calquera tipo. Nas prazas/postos que, polas súas características, así o requiran e/ou recomenden, e así se prevea, expresamente, nas bases específicas, o exercicio práctico poderá consistir nunha proba de informática, adecuada ao nivel de titulación e funcións da praza, e que deberá vir reflectida nas bases específicas. Nas prazas vinculadas a oficios, grupo C2 e AP, o exercicio práctico poderá consistir nunha proba de desenvolvemento material das habilidades operativas e coñecementos prácticos dos aspirantes, adecuada ao nivel de titulación e funcións da praza, e que deberá vir prevista, e regulada, nas bases específicas. En todo caso, a resolución/solución dos casos prácticos, ou cando menos os criterios para a súa avaliación, deberán ser fixados polo órgano de selección antes de iniciarse o exame e constar na correspondente acta. A forma concreta de realización/presentación dos exercicios da fase de oposición será acordada polo órgano de selección en cada caso, en función das características da praza/posto e do previsto, ao efecto, nas respectivas bases específicas da convocatoria. Os exercicios teórico e práctico cualificaranse con un máximo de 10 puntos cada un, quedando eliminado o aspirante que non obteña un mínimo de 5 puntos en cada un deles, correspondendo ao Tribunal determinar cal é o nivel de coñecementos mínimos necesarios para obter esta puntuación e que non se ten por que corresponder necesariamente co 50% das preguntas acertadas. Naqueles exercicios nos que sexa preciso establecer un orde de actuación dos/as aspirantes, seguirase a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano en curso. A puntuación final obterase sumando as puntuacións acadadas na fase de oposición e a obtida na fase de concurso. Para a superación do proceso e, polo tanto, o/a aspirante deberá ter superado os exercicios da fase de oposición; de non cumprir con esta esixencia ningún dos aspirantes, o proceso será declarado deserto. No caso de empate na puntuación total terase en conta, prioritariamente, a puntuación obtida no primeiro exercicio da fase de oposición e logo a obtida na segundo. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano en curso. Nos apelidos compostos coa preposición de, da, de la, d’. a mesma non será tida en conta (por exemplo: Julio Domingo Triki Aghattas. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Finalizado o proceso selectivo, o Tribunal fará pública (mediante anuncio no taboleiro de anuncios da sede electrónica e páxina web municipais) a puntuación final total dos/as candidatos/as que teñan superado o proceso selectivo, propoñendo, por orden descendente de puntuación, a creación dunha bolsa de traballo para cada unha das prazas/postos convocados. Vista a proposta do Tribunal de selección, o alcalde resolverá a creación da bolsa de traballo correspondente. En todo o non previsto nas presentes bases xerais, así como das respectivas bases específicas, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. A presente bases, as respectivas convocatorias e bases específicas e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. Ames, 25 de setembro de 2018 O alcalde José M. Miñones Conde